ફિલ્મનાં બધા પાત્રો ક્રિએટિવ ફિલ્ડમાં છે. આઈરિસ ડેઈલી ટેલિગ્રાફ યુકેની કૉલમ્નિસ્ટ અને એડિટર છે; એનો ભાઈ ગ્રેહામ બુક એડિટર છે; અમાન્ડાની પોતાની કંપની છે જે મૂવિ ટ્રેલર્સ બનાવે છે! માઈલ્સ મ્યુઝિક કંપોઝર છે અને આર્થર હોલીવુડના ગોલ્ડન એજમાં સ્ક્રીનરાઈટર હતો.. આર્થર આઈરિસને અમુક જૂની ફિલ્મો સજેસ્ટ કરે છે જોવા માટે એ બહાને એ એને ખુશ રહેતા શીખવે છે. આર્થર આઈરિસને પોતાના હોલીવુડ સમય વિશે વાત કરે છે એ ખૂબ સરસ છે, એક સીનમાં આર્થર કહે છે કે આજકાલ ફિલ્મ શરૂઆતના થોડા દિવસોમાં સારી ચાલે તો જ સફળ થાય છે; એ સીન ખૂબ સરસ છે, એ સીન મને આજકાલ દરેક ફિલ્મના મીડિયામાં આવતા બિઝનેસ આંકડાની યાદ અપાવે છે! અહીં દરેક પાત્ર બીજાની ખુશીમાં ખુશ છે... માઈલ્સ આઈરિસને કહે છે કે જો આઈરિસ સંગીતની કોઈ ધૂન હોત તો એ ફક્ત હેપી નોટ્સ યુઝ કરતો! અમાન્ડા એની સાથેની એક ઘટનાને કારણે રડતા ભૂલી ગઈ છે, અને ગ્રેહામ મારા જેવો છે જેને કોઈ પણ સારી ફિલ્મ, બુક કે કાર્ડ પણ રડાવે છે...!!